Apalveien (Oslo)

Apalveien (2–62, 21–61) er en vei i bydelene Vestre Aker og Nordre Aker i Oslo. Den går fra Slemdalsveien langs gressbakken ved nedre del av Universitetet i Oslo på  Blindern til Blindernveien.

Navnet ble vedtatt i 1919 og henspiller på at veien ble anlagt gjennom eplehagen til Lille Frøen gård.Oslo byleksikon Partallsadressene er i bydel Vestre Aker og oddetallsadressene (på østsiden nær Blindernveien) i Nordre Aker.

Bebyggelsen består for det meste av villaer. Spesielt kan nevnes boliger tegnet av arkitekt Arne Korsmo (nr. 16–18, 55–61 og rekkehus nr. 46–50).

I Donald
I tegneserien Donald Duck & Co bor Donald Duck (i den norske versjonen) i Apalveien 111, etter å ha bodd flere steder tidligere. Ingen innehar denne adressen i virkeligheten, da veien ikke går lenger enn nummer 62.Nordre Aker Budstikke  – Et lite stykke Andeby

Referanser

Kategori:Veier i Oslo
Kategori:Veier i bydel Vestre Aker
Kategori:Veier i bydel Nordre Aker